
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI
H O T Ă R Â R E

privind aprobarea alocării, din bugetul local al Municipiului Focşani pe anul 2010, a sumei de 900 lei pentru premierea sportivilor participanţi la Campionatul Mondial şi Cupa Mondială de Karate SKDUN, care s-a desfăşurat în perioada 8-10 octombrie 2010  în Franţa
                  Consiliul Local al Municipiului Focşani, judeţul Vrancea, întrunit în şedinţă ordinară,

         - analizând proiectul de hotărâre iniţiat de consilierii locali ai Consiliului local al Municipiului Focşani: Fodoreanu Doina, George Mardare şi Gongu Daniel prin care se propune aprobarea alocării din bugetul local al Municipiului Focşani pe anul 2010, a sumei de 900 lei pentru premierea sportivilor participanţi la Campionatul Mondial şi Cupa Mondială de Karate SKDUN, care s-a desfăşurat în perioada 8-10 octombrie 2010 în Franţa, raportul comun întocmit de Direcţia economică şi Direcţia resurse umane şi coordonare unităţi subordonate înregistrat la nr. 55272/11.11.2010;

· văzând avizul favorabil al Comisiei pentru buget, finanţe, investiţii, liberă iniţiativă, economic  şi servicii publice şi al Comisiei pentru cultură, sănătate, învăţământ, sport şi tineret ;
· în baza art.36 alin (1), alin. (2),  lit. „b” şi alin (4) lit „a”, precum  şi  în temeiul art. 45 alin.(2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,
H O T Ă R Ă Ş T E :

                 Art. 1 (1) Se aprobă alocarea, din bugetul local al Municipiului Focşani pe anul 2010, a sumei de 900 lei pentru premierea sportivilor participanţi la Campionatul Mondial şi Cupa Mondială de Karate SKDUN, care s-a desfăşurat în perioada 8-10 octombrie 2010 în Franţa, după cum urmează:
· Arginteanu Andreea cu suma de 300 lei pentru ocuparea locului II

· Nicolae Petrea cu suma de 200 lei pentru ocuparea locului III

· Pantazică Dragoş, Alpreotesei Bogdan, Panciu George şi Sfetcu Andrei cu suma de 100 lei fiecare pentru ocuparea locului IV şi clasarea in primii opt sportivi 
                             (2) Suma prevazută la alin (1) va fi alocată din bugetul propriu al Primăriei Municipiului Focşani, de la capitolul bugetar „Cultură, recreere şi religie”(67.02), subcapitolul bugetar „Alte servicii în domeniul culturii, recreerii şi religiei” (67.02.50), articolul bugetar „Alte cheltuieli cu bunuri şi servicii” (20.30.30).

               Art. 2 Prezenta hotărâre va fi comunicată de către Direcţia administraţie publică locală,  compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Direcţia resurse umane şi coordonare unităţi subordonate si Serviciul comunicare, protecţie civilă.

            PREŞEDINTE DE ŞEDINŢĂ,

                  Oloeriu Ioan Liviu
                                                                                                         CONTRASEMNEAZĂ,

                                                                                                  SECRETARUL MUNICIPIULUI 

                                                                                                                      FOCŞANI
                                                                                                          Corhană Eduard Marian
Municipiul Focşani,  30 noiembrie 2010

